
Kiemelt sportrendezvény biztosítása a Groupama Arénában

Dolgozatomban egy kiemelt sportrendezvény biztosításán keresztül mutattam be a biztonság megteremtőinek szereplőit. A Tudományos Diákköri pályamunkámat hét külön fejezetben bontottam ki részletesebben. Elsőkörben megindokoltam a témaválasztásomat, amit a hipotézis megfogalmazása követett, mely szerint „Egy kiemelt sportrendezvény biztosítása végrehajtható – e kizárólag a magánbiztonsági szektor szereplői által?”.

Ezután egy pár fejezeten keresztül részleteztem, a biztonságnak, mint alapfogalomnak a fontosságát. Bemutattam részletesen a közbiztonság megteremtőit. Egy külön fejezetet kapott a dolgozatomban a jogszabályi háttér kifejtése, hiszen ez adja meg egy sportrendezvény biztosításának a jogszerűségét.

A következő fejezetemben a Groupama Arénát mutattam be általánosságban, a beléptetést, a szektorokat, majd egy konkrét mérkőzés biztosításán haladtam végig a biztonsági értekezleten és a biztonsági terven keresztül. A biztonsági terv keretén belül fontosnak tartottam a már meglévő adatok összegzését, a közbiztonsági helyzet szerepét a biztosítás során, illetve az együttműködések komplexitását. Ezen kívül egy lehetséges terrortámadás lehetőségét is felvetettem, amiből adódóan a kiürítési terv fontosságát ismertettem.

Az utolsó fejezetekben összegeztem egy sportrendezvény biztosításának menetét. Megcáfoltam a hipotézisemet, hiszen a dolgozatom során kiderült, hogy nagyon fontos a mérkőzés biztosítóinak kooperációja.
Végül megfogalmaztam azokat a már meglévő képzéseket és szabályzatokat, hazai és nemzetközi viszonylatban is, amelyek segítik egy labdarúgó mérkőzés sikeres lebonyolítását. Melyeket végül még a saját javaslataimmal egészítettem ki.
A dolgozatom végső soron bizonyította, hogy mennyire fontos a különböző biztonsági szereplők összehangolása egy – egy feladat teljesítése során, illetve, hogy a magánbiztonsági szféra egyre nagyobb teret hódít meg a biztonsági piac területén.



